**DJEČJI VRTIĆ „BAJKA“**

**Zagreb, Zorkovačka 8**

KLASA: 601-02/20-05/05

URBROJ: 251-569-04-20-2

Zagreb, 13.05.2020.

**Z A P I S N I K**

sa 24. sjednice Upravnog vijeća Dječjeg vrtića „Bajka“ održane dana 13.05.2020. godine s početkom u 16:00 sati u centralnom objektu Dječjeg vrtića „Bajka“ u Zorkovačkoj 8.

***Nazočni članovi Upravnog vijeća*:**

1. Štefica Dumančić Poljski, predsjednica Upravnog vijeća
2. Snježana Mele, predstavnica Osnivača
3. Dunja Sertić, predstavnica Osnivača
4. Marie Rose Zlatarić, predstavnica Osnivača
5. Blaženka Pavlić, predstavnica odgojitelja i stručnih suradnika

***Ostali nazočni:***

Marina Lujić, ravnateljica Vrtića

Anita Domjanković, tajnica

Ivna Batarelo, pedagoginja

Predsjednica Upravnog vijeća Štefica Dumančić Poljski pozdravlja nazočne, utvrđuje kvorum, otvara sjednicu i predlaže sljedeći

**D N E V N I R E D**

1. Verifikacija zapisnika 23. sjednice Upravnog vijeća Dječjeg vrtića „Bajka“ održane dana 27.02.2020. godine;
2. Verifikacija zapisnika elektronske sjednice od 28.04.2020. godine i potvrda odluka donesenih na el. sjednici;
3. Donošenje Plana upisa djece rane i predškolske dobi u programe predškolskog odgoja i obrazovanja za pedagošku godinu 2020./2021.
4. Kadrovska pitanja
5. Donošenje odluke o sporazumnom prestanku radnog odnosa VM
6. Donošenje odluke o sporazumnom prestanku radnog odnosa AB
7. Ostalo

Ravnateljica predlaže da se dopuni dnevni red iza točke 4. s točkom 5. i 6. :

5. Donošenje odluke o izmjeni i dopuni odluke o provedbi Posebnog cjelodnevnog programa ranog učenja engleskog jezika

6. Donošenje odluke o izmjeni i dopuni odluke o provedbi Posebnog programa Dijete i životinja – zajedno;

Provedeno je glasovanje te se predloženi dnevni red jednoglasno usvaja.

**Ad. 1. Verifikacija zapisnika 23. sjednice Upravnog vijeća Dječjeg vrtića „Bajka“ održane dana 27.02.2020.**

Predsjednica Upravnog vijeća Štefica Dumančić Poljski postavlja pitanje ima li primjedaba na zapisnik 23. sjednice Upravnog vijeća koji je dostavljen svim članovima uz poziv na 24. sjednicu. Nije bilo primjedaba, niti su tražena dodatna pojašnjenja, provodi se glasovanje, te se jednoglasno donosi

***ZAKLJUČAK: Verificira se zapisnik sa 23. sjednice Upravnog vijeća Dječjeg vrtića „Bajka“ održane od dana 27.02.2020.godine.***

**Ad. 2 Verifikacija zapisnika elektronske sjednice od 28.04.2020.godine i potvrda odluka donesenih na el. sjednici;**

Predsjednica Upravnog vijeća Štefica Dumančić Poljski postavlja pitanje ima li primjedaba na zapisnik el. sjednice Upravnog vijeća koji je dostavljen svim članovima uz poziv na 24. sjednicu. Nije bilo primjedaba, niti su tražena dodatna pojašnjenja, provodi se glasovanje, te se jednoglasno donosi

***ZAKLJUČAK: Verificira se zapisnik sa el. sjednice Upravnog vijeća Dječjeg vrtića „Bajka“ od dana 28.04.2020.godine te se potvrđuju odluke donesene na el. sjednici;***

**Ad. 3 Donošenje Plana upisa djece rane i predškolske dobi u programe predškolskog odgoja i obrazovanja za pedagošku godinu 2020./2021.**

Pedagoginja Ivna Batarelo detaljno je pojasnila Plan upisa djece rane i predškolske dobi u programe predškolskog odgoja i obrazovanja za pedagošku godinu 2020./2021. koji se prilaže ovom zapisniku.

Obzirom da nije bilo daljnjih pitanja i prijedloga, predsjednica Upravnog vijeća poziva na glasovanje. Provedeno je glasovanje te se jednoglasno donosi:

***ZAKLJUČAK: Donosi se Plan upisa za pedagošku godinu djece rane i predškolske dobi u programe predškolskog odgoja i obrazovanja za pedagošku godinu 2020./2021.***

**Ad4. Kadrovska pitanja**

1. Radnica Vesna Mišćin koja radi na radnom mjestu pedagog podnijela je zamolbu za sporazumni prestanak radnog odnosa sa 30.06.2020. godine zbog odlaska u starosnu mirovinu. Provedeno je glasovanje te se jednoglasno donosi

***ZAKLJUČAK: Donosi se odluka o sporazumnom prestanku radnog odnosa VM sa 30.06.2020.***

1. Radnica AB koja radi na radnom mjestu glavne kuharice podnijela je zamolbu za sporazumni prestanak radnog odnosa sa 01.07.2020. godine zbog odlaska u starosnu mirovinu. Provedeno je glasovanje te se jednoglasno donosi

***ZAKLJUČAK: Donosi se odluka o sporazumnom prestanku radnog odnosa ABsa 01.07.2020.***

**Ad5. Donošenje odluke o izmjeni i dopuni odluke o provedbi Posebnog cjelodnevnog programa ranog učenja engleskog jezika**

Ravnateljica predlaže da se u Odluku o provedbi Posebnog cjelodnevnog programa ranog učenja engleskog jezika nadoda da će se od 16. ožujka 2020. do opoziva Odluke o obustavi izvođenja nastave u visokim učilištima, srednjim i osnovnim školama te redovnog rada ustanova predškolskog odgoja i obrazovanja i uspostavi nastave na daljinu (Narodne novine 29/20 i 32/20) koju je donijela Vlada Republike Hrvatske, roditelji osloboditi plaćanja mjesečne uplate za ostvarivanje posebnog programa.

***ZAKLJUČAK: Donosi se odluka o izmjeni i dopuni odluke o provedbi Posebnog cjelodnevnog programa ranog učenja engleskog jezika***

**Ad 6. Donošenje odluke o izmjeni dopuni odluke o provedbi Posebnog programa Dijete i životinja – zajedno;**

Ravnateljica predlaže da se u Odluku o provedbi Posebnog programa Dijete i životinja – zajedno nadoda da će se od 16. ožujka 2020. do opoziva Odluke o obustavi izvođenja nastave u visokim učilištima, srednjim i osnovnim školama te redovnog rada ustanova predškolskog odgoja i obrazovanja i uspostavi nastave na daljinu (Narodne novine 29/20 i 32/20) koju je donijela Vlada Republike Hrvatske, roditelji osloboditi plaćanja mjesečne uplate za ostvarivanje posebnog programa.

***ZAKLJUČAK: Donosi se odluka o izmjeni i dopuni odluke o provedbi Posebnog programa Dijete i životinja – zajedno;***

***Ad 7.*** Ravnateljica obavještava članove Upravnog vijeća da smo predali zahtjev Ministarstvu znanosti i obrazovanja da se Dječji vrtić „Bajka“ imenuje stručno-razvojnim centrom.

Sjednica je završena u 16:20;

***Zapisničarka: Predsjednica Upravnog vijeća:***

***\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

(Anita Domjanković) (Štefica Dumančić Poljski)